
PËR NJË NDRYSHIM NË VENDIMIN NR. 803, DATË 21.11.2007 TË KËSHILLIT TË MINISTRAVE “PËR PËRCAKTIMIN E FUNKSIONEVE KORRESPONDUESE PËR GRADAT NË POLICINË E SHTETIT DHE EKUIVALENTIMIN E TYRE”, 
TË NDRYSHUAR

Në mbështetje të nenit 100 të Kushtetutës dhe të neneve 39 e 126 të ligjit nr. 9749, datë 4.6.2007 “Për Policinë e Shtetit”, me propozimin e Ministrit të Brendshëm, Këshilli i Ministrave 

VENDOSI:

1. Lidhja nr. 1 “Tabela e ekuivalentimit dhe e funksioneve korresponduese për çdo gradë”, bashkëlidhur vendimit nr. 803, datë 21.11.2007 të Këshillit të Ministrave, zëvendësohet me lidhjen me të njëjtin numër dhe titull, që i bashkëlidhet këtij vendimi dhe është pjesë përbërëse e tij.
2. Efektet financiare që rrjedhin nga zbatimi i këtij vendimi përballohen nga fondet e parashikuara në buxhetin e vitit 2013 për Policinë e Shtetit.
3. Ngarkohen Ministria e Brendshme dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

Lidhja nr. 1
TABELA E EKUIVALENTIMIT DHE E FUNKSIONEVE KORRESPONDUESE PËR ÇDO GRADË

	GRADA EKUIVALENTE
	GRADA
	FUNKSIONET

	Drejtues i parë
	Drejtor i përgjithshëm
	Drejtor i përgjithshëm i Policisë së Shtetit

	Drejtues
	Zëvendësdrejtor i përgjithshëm
	Zëvendësdrejtor i përgjithshëm i Policisë

	Kryekomisar
Komisar
	Drejtues i parë
	Drejtor në DPPSH, drejtor në departamentet e DPPSH-së, drejtor në Drejtorinë për Mbrojtjen e Dëshmitarëve dhe Bashkëpunëtorëve të Drejtësisë, drejtor i FPO-së, drejtor i Policisë Rrugore, drejtor i DPQ-së, drejtor i QFP-së, shef i asistent/sekretariatit të drejtorit të përgjithshëm, drejtor i QPMDH-së, drejtor i BKN-së, drejtor i standardeve profesionale, asistent i drejtorit të përgjithshëm, drejtor dhe shef sektori në DSSB dhe specialist koordinator në Drejtorinë e Analizës dhe Studimeve Strategjike

	Nënkomisar
	Drejtues
	Shef sektori në DPPSH, shef sektori në departamentet e DPPSH-së, shef sektori në Drejtorinë për Mbrojtjen e Dëshmitarëve dhe Bashkëpunëtorëve të Drejtësisë, shef sektori në FPO, shef sektori në Drejtorinë e Policisë Rrugore, shef sektori në QFP, shef sektori në QPMDH, shef komisariati special RENEA, shef sektori në BKN, shef sektori në Drejtorinë e Standardeve Profesionale dhe DTI, zëvendësdrejtor në DPQ, drejtor i DRK&M, specialist në seksionin e menaxhimit të nivelit të mesën e të lartë drejtues në QFP, si dhe specialist, asistent (sekretariati) pranë zv/drejt. kundër krimit të organizuar dhe krimeve të rënda, specialist, oficer kontakti, ndërlidhës në drejtorinë BKN, specialist koordinator në sektorin e botimeve në DSSB

	Kryeinspektor
	Kryekomisar
	Specialist në DPPSH, specialist në departamentet e DPPSH-së, specialist në Drejtorinë për Mbrojtjen e Dëshmitarëve dhe Bashkëpunëtorëve të Drejtësisë, shef qendre në FPO, specialist në FPO, specialist në Drejtorinë e Policisë Rrugore, specialist në QPMDH, specialist në BKN, specialist në Drejtorinë e Standardeve Profesionale, komandant i RSBC-së, shef sektori në DPQ, shef sektori në DRK&M, shef komisariati policie, shef komisariati K&M, shef seksioni në QFP, shef komisariati special RESI dhe i ndërhyrjes së shpejtë, shef komisariati i helikopterëve, shef i IPQP-së, specialist në seksionin e menaxhimit të nivelit të parë drejtues në QFP, shef i strukturës autonome pranë DPPSH-së, shef i njësisë antieksplozivëve, shef i njësisë së negociatorëve, shef qendre FPO, shef sektori në komisariatin special RENEA

	Inspektor
	Komisar
	Shef seksioni në DPQ, shef seksioni në DRK&M, shef seksioni në DPQ, shef seksioni në DRK&M, shef seksioni në komisariate policie, shef seksioni në komisariatet K&M, shef stacioni i K&M, shef seksioni në strukturat autonome në varësi të DPPSH-së, shef i planifikimit/koordinimit operacional në repartet speciale dhe të ndërhyrjes së shpejtë, shef i fluturimeve, komandant ekuipazhi, pilot, inxhinier e teknik AS-350, teknik bordi fluturues mi-8, teknik mi-8, specialist në QFP, shef seksioni në IPQP, shef seksioni në strukturat autonome DPPSH, zv/shef njësie FPO

	Nëninspektor
	Nënkomisar
	Specialist në DPQ, specialist në DRK&M, shef stacioni policie, specialist në komisariate e stacione policie, specialist në komisariate e stacione policie të K&M, specialist në strukturat autonome në varësi të DPPSH-së, komandant grupi në repartet speciale dhe të ndërhyrjes së shpejtë, komandant grupi në RSBC, specialist në IPQP, specialist në strukturat autonome pranë DPPSH-së, përgjegjës turni në stacionet e policisë K&M

	Kryeasistent
Asistent i parë
Asistent
	Kryeinspektor
	Ndihmësspecialist në strukturat e hetimit të krimeve, të Policisë Shkencore, të Policisë së Rendit, të sallave operative të drejtimit dhe koordinimit, ndihmësspecialist (kontrollor) në Policinë K&M, në forcat speciale, përgjegjës grupi, komandant skuadre

	Agjent i parë
Agjent
	Inspektor
	Funksione të nivelit zbatues në strukturat administrative mbështetëse, trupë shërbimi në të gjitha strukturat e policisë (përjashtuar trupat në repartet speciale), në patrullat e përgjithshme të policisë, trupë shërbimi në forcat e ndërhyrjes së shpejtë

	
	Nënispektor
	Punonjës policie në periudhën 2-vjeçare të provës



Shpjeguese:
Shkurtimet e përdorura në tabelën e mësipërme kanë kuptimet si më poshtë:
DPPSH	Drejtoria e Përgjithshme e Policisë së Shtetit
FPO	Forcë e Posaçme Operacionale
QPMDH	Qendra e Përpunimit dhe e Mbrojtjes së të Dhënave
BKN	Bashkëpunimi dhe Koordinimi Ndërkombëtar
QFP		Qendra e Formimit Policor
DPQ		Drejtoria e Policisë në Qark
DRK&M	Drejtoria Rajonale e Kufirit dhe e Migracionit
RSBC		Reparti i Sigurisë së Brendshme dhe Ceremoniali
IPQP		Instituti i Përgatitjes së Qenve të Policisë
QFMT		Qendra e Furnizimit Materialo-Teknike (strukturë autonome pranë DPPSH-së)
QSHAMT	Qendra e Shfrytëzimit dhe e Administrimit të Mjeteve të Transportit (strukturë autonome pranë DPPSH-së)
QPM		Qendra e Profilaksisë dhe e Mjekimit (strukturë autonome pranë DPPSH-së)
QSHTI		Qendra e Shërbimeve të Teknologjisë së Informacionit (strukturë autonome pranë DPPSH-së) 
DSSB		Drejtoria  e   Studimeve  Strategjike  dhe e   Botimeve

